I tiden efter åbningen af [[Suez-kanalen]] i 1869, da de europæiske stormagter foretog [[kapløbet om Afrika]] og forsøgte at sikre sig handelsstationer for sine skibe, invaderede [[Italien]] Etiopien og okkuperede også Eritrea. Den [[1. januar]] [[1890]] blev Eritrea officielt erklæret en italiensk koloni. I 1936 blev det en provins af Italiensk Østafrika sammen med Etiopien og [[Italiensk Somaliland]]. I 1941 havde Eritrea omkring 760.000 indbyggere, herunder 70.000 italienere. I 1941 foregik [[Slaget ved Keren]], hvor de britiske styrker besejrede de italienske og udviste italienerne, og briterne overtog administrationen af landet. Briterne fortsatte herefter med at administrere territoriet under et FN-mandat frem til 1951, da Eritrea blev forenet med Etiopien ved FNs resolution 390A (V) vedtaget i december 1950.
Politik Historie Tidligere_riger,_stater,_protektorater,_kolonier_og_lande